માનવમિત્ર, નવી દિલ્હી : કેન્દ્ર સરકાર અને કેટલીક રાજ્ય સરકારો દ્વારા તેલની કિંમતમાં રાહત આપવામાં આવ્યાના એક દિવસ બાદ જ પેટ્રોલ અને ડીઝલની કિંમતમાં ફરી એકવાર વધારો કરવામાં આવ્યો હતો. આજે રાષ્ટ્રીય પાટનગર દિલ્હીમાં પેટ્રોલની કિંમતમાં ૧૮ પૈસાનો વધારો કરવામાં આવ્યો હતો. આ વધારાની સાથે જ દિલ્હીમાં પેટ્રોલની કિંમત વધીને ૮૧.૬૮ થઇ ગઇ હતી. ડીઝલની કિંમત ૨૯ પૈસા વધીને ૭૩.૨૪ રૂપિયા પ્રતિ લીટર થઇ ગઇ હતી. મુંબઇની વાત કરવામાં આવે તો પેટ્રોલની કિંમત ૧૮ પૈસા વધીને ૮૭.૧૫ રૂપિયા પ્રતિ લીટર થઇ ગઇ હતી.